रविवार को जनपद न्यायाधीश दिनेश कुमार श्रीवास्तव की अध्यक्षता में लोक अदालत की शुरूआत हुई। उन्होंने मोटर दुर्घटना क्षतिपूर्ति संबंधी पांच मामलों का निस्तारण कर पीड़ितों को मोटर मालिक व बीमा कंपनी से 10 लाख 20 हजार रुपए क्षतिपूर्ति दिलाई। मुख्य न्यायिक मजिस्ट्रेट आनंद प्रकाश ने 23 लघु आपराधिक मामले निपटाकर आरोपियों पर 12,800 रुपए जुर्माना किया। सिविल जज सीनियर डिवीजन तृप्ता चौधरी ने उत्तराधिकार से संबंधित 16 मामले निपटाए। वारिसों को 13,97,130 रुपए के उत्तराधिकार प्रमाणपत्र जारी किए गए। उन्होंने छह लघु आपराधिक मामले भी निपटाए। आरोपियों पर 2100 रुपए जुर्माना किया। प्रथम अपर सीजेएम ओमवीर सिंह ने 15 लघु आपराधिक मामले निपटाकर 5900 रुपए जुर्माना किया।